**Tri mosta koji povezuju Kinu i Srbiju**

Kineske novine za mlade, novinar Đu Hui　18.6.2016.

  „Između Kine i Srbijie postoje tri mosta“ , ovakav zaključak je izvela Katarina, direktorka Kineskog centra Džon Nezbit univerziteta prilikom intervjuisanja od strane našeg novinara. Katarina je ustvari mislila na most iz starog jugoslovenskog filma, na „Kineski most“ koji je u Beogradu izgradila kineska kompanija, kao i na takmičenje „Kineski most“ koje je veoma popularno u Srbiji.

**Film “Most”: Simbol tradicionalnog prijateljstva Kine i Srbije**

    Kada se spomene Srbija, svi Kinezi se odmah sete starog jugoslovenskog filma iz 70.’tih godina prošlog veka kiji se zove “Most”. Ovaj film i njegova muzička tema “Bella Ciao”[[1]](#footnote-1) za nekoliko generacija Kineza predstavlja komunistički (crveni) klasik.

    U Srbiji samo kada se spomene legendarni glumac Velimir Bata Živojinović , svako za njega zna i svi ga iz milošte zovu “Bata”. Bata je u filmu Most uspešno igrao ulogu partizanskog vođe po imenu Tigar, kao i ulogu Valtera u filmu o Sarajevu, kao i mnogo drugih uloga i likova. Bata je ove godine 22. maja preminuo u Beogradu od bolesti, što je ponovo probudilo slična sećanja kod naša dva naroda.

    Dr Nataša koja sada radi kao profesor kineskog u Kineskom centru Džon Nezbit univerziteta, je u prošlosti boravila na studijama u Kini 7 godina. Mada je samo jednom u životu srela Batu, pri tom susretu je uvidela koliko je Bata voleo Kinu. Nataša je rekla novinaru da je Bata posetio Kinu više od 10 puta, svaki put je bio veoma srećan što ima prilike da boravi u Kini, osećao se kao kod kuće. Sa ponosom je ispričao Nataši kako je, prilikom prethodne posete kineskog predsednika Li Sienniana 1984., kineski predstednik čim je sleteo u Bg prvo pitanje tadašnjem predsedniku Jugoslavije postavio: „Gde je Valter“, te je odmah odvežen u unutrašnjost Srbije gde je Bata snimao film, da upozna Batu.

    Čak i danas, kada kineski turisti stugnu u Beograd, oni prvo idu da posete restoran u centru koji se zove „Valter i tu pokušavaju da na posterima i scenama iz filma pronađu tragove velikog heroja. Univerzitet Džon Nezbit na kome radi Nataša svake godine upiše preko 10 kineskih studenata koji ovde uče srpski jezik. „Oh, prijatelju, doviđenja“ je pesma koja se obavezno izvodi prilikom ceremonije dodele diploma, dok kineski i srpski studenti zajedno izvode program, plaču i hor i publika.

**„Kineski most“: primer praktične saradnje između Kine i Srbije**

    18.12.2014. uspešno je završena izgradnja mosta „Zemun-Borča“ preko Dunava. To je najveći most napravljen na Dunavu u poslednjih 70 godina. Mnogo lokalnog stanovništva ga zove „Kineski most“.

   Direktorka Kineskog centra Univerziteta Džon Nezbit je za naš list izjavila da je veliki most “Zemun- Borča“ plod prijateljstva i saradnje dvaju zemalja. Ovo je prvi projekat izgradnje velikog mosta na tlu Evrope od strane kineske kompanije, prilikom gradnje korišćena je kineska oprema, ali je istovremeno u velikoj meri izazvan porast zapošljavanja u lokalu, tako da je ovaj projekat pospešio razvoj srpske ekonomije. Ovaj most je već postao jedna od ključnih saobraćajnica beogradskog saobraćaja, mnogo je olakšao transport između 2 obale Dunava. Ovaj most nije samo projekat koji je obezbedio obostranu korist Kini i Srbiji, već je koristan i za celu centralnu Evropu i simbolizuje most prijateljstva i duhovne komunikacije između kineskog i srpskog naroda.

    Katarina naglašava da je “Kineski most” pozitivan primer praktične saradnje Srbije i Kine. U ovom trenutku Kina i Srbija sarađuju na polju izgradnje infrastrukture, energetike, industrije, telekomunikacija, a očekuje se jos mnogo novih važnih projekata, u budućnosti će se još više proširiti saradnja na polju trgovine i investicija. Ovakvih „mostova“ koji povezuju ekonomije 2 zemlje će u buduće biti sve više.

**Kineski most: link za kulturnu razmenu Kine i Srbije**

    Mada je Srbija udaljena od Kine 10 000 lija[[2]](#footnote-2), simpatije srpskog naroda prema Kinezima već tradicionalno postoje. Nataša koja se već dugo bavi izučavanjem i predavanjem kineskog jezika je novinaru ispričala kako je odlučila da počne da uči kineski. Natašin deda je svojevremeno bio član komunističke partije, tako da joj je još u detinjstvu često pričao o kineskom otporu agresorima i izgradnji zemlje. Nažalost, deda je umro, a nije imao prilike da poseti Kinu. Kada je došlo vreme da Nataša upiše fakultet, bila je sigurna da želi da izabere kineski jezik i književnost kao svoj životni poziv, a to je na neki način bio i gest sećanja i zahvalnosti dedi. Nakon diplomiranja na kineskoj katedri Univerziteta u Beogradu, Nataša odlazi na Pekinški pedagoški univerzitet da nastavi svoje usavršavanje, da bi na kraju tu i doktorirala drevnu kinesku filozofiju. Nataša kaže da zajedno sa produbljivanjem svojih znanja, sve se više divi bogatstvu kineskog jezika, tradicionalne kulture i filozofske misli, i sve više uživa u izazovima istraživanja kineskog jezika.

Direktorka Kineskog centra Džon Nezbit univerziteta je kazala novinaru kako u poslednjih nekoliko godina, sa razvojem u produbljivanjem kinesko-srpskog strateškog partnerstva sve više mladih ljudi u Srbiji ima sve veće interesovanje za izučavanje kineskog jezika i kulture. Katarina objašnjava da je Kineski centar najvećeg i najstarijeg privatnog univerziteta centralne i istočne Evrope - univerziteta Džon Nezbit, osnovan 2012.godine sa ciljem da se putem učenja kineskog i bogatim kulturnim manifestacijama približi i produbi razmena i saradnja dve zemlje na akademskom, kulturnom i političko-ekonomskom polju. Do sada je preko 400 studenata i građana ovde pohađalo kurseve kineskog jezika, među kojima je preko 10 studenata dobilo šansu da ode u Kinu. Ovaj univerzitet svake godine edukuje preko 10 kineskih studenata.

    Nataša koja brine o kineskim i srpskim studentima je kazala da srpski i kineski studenti jedni od drugih uče korisne stvari, međusobno se pomažu, i vrlo brzo postaju nerazdvojni prijatelji. Na ovaj način ti mladi ljudi postaju ambasadori srpsko-kineskog prijateljstva i nosioci kulturne razmene između dva naroda.

<http://zqb.cyol.com/html/2016-06/18/nw.D110000zgqnb_20160618_4-04.htm>

1. na kineskom prevedena kao „Oh, prijatelju, doviđenja“. [↑](#footnote-ref-1)
2. 5000 km. [↑](#footnote-ref-2)